Notum sit omnibus tam futuris quam presentibus, quod domnus Humbertus junior de Bellojoco, ob remedium anime sue et antecessorum suorum, precipue tamen matris sue, concessit Deo et beatis apostolis Petro et Paulo, et conventui Cluniacensi, presidente in capitulo Cluniacensi domno Beraldo, priore, ut amodo nullus monachus de ordine Cluniacensi det pontenagium apud Bellam Villam. Actum anno Verbi incarnati millesimo centesimo octogesimo octavo. Quod ut ratum sit et firmum, huic carte appositum est sigillum domni Humberti. Huic etiam concessioni interfuerunt et testes sunt: Humfredus de Marchant, Gauterius li Flamens, Bernardus, medicus domni Humberti; Durannus de Bosco, Stephanus de Charola.